Diari Oficial de la Generalitat Valenciana


Sumari del DOGV 2913, del 21-01-1997 (1997/833102)

RESOLUCIÓ de 15 de març de 1996, de la directora general de Qualitat Ambiental, de la Conselleria d'Agricultura i Medi Ambient, per la qual fa pública la següent declaració d'impacte ambiental.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2913

Data del DOGV
:   21-01-1997

Secció del DOGV
:   ALTRES DISPOSICIONS

Número del document
:   1997/833102


Data del document
:   15-03-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIÓ de 15 de març de 1996, de la directora general de Qualitat Ambiental, de la Conselleria d'Agricultura i Medi Ambient, per la qual fa pública la següent declaració d'impacte ambiental. [96/A4481]  
Vist l'expedient 154/92-AIA sobre un projecte d'Explotació Avícola amb destinació a la Producció d'Ou Comercial a base de Gallines Ponedores Engabiades, situada al terme municipal d'Utiel (València), el promotor del qual és Tarazón, SL.  
Vist que la documentació presentada, composta pel projecte d'activitat i l'expedient municipal, va ser remesa a través de la Comissió Provincial d'Activitats Qualificades de València, amb data 7 de setembre de 1993, se li va sol·licitar l'estudi d'impacte ambiental conforme a allò indicat en la legislació vigent d'impacte ambiental.  
Vist que l'estudi d'impacte ambiental va ser presentat en data 19 de gener de 1994. Després de revisada la documentació, es va sol·licitar que s'ampliara en l'apartat corresponent al tractament de residus. Aquesta documentació va ser emplenada el passat 5 de juliol de 1994.  
Vist que l'estudi d'impacte ambiental ha sigut sotmés al tràmit d'informació pública mitjançant un anunci publicat en el Diari Oficial de la Generalitat Valenciana número 2.220, de 4 de març de 1994. El període d'exposició pública ha sigut de 30 dies hàbils comptadors a partir de l'endemà de la seua publicació, segons certifica el secretari de l'Ajuntament d'Utiel i el cap del Servei de Gestió Administrativa de la Conselleria de Medi Ambient.  
Vist que, segons s'indica en l'estudi d'impacte ambiental, els animals morts són eliminats mitjançant el seu soterrament en una fossa impermeable i tractament amb cal. La gallinassa produïda a la granja l'ha comprat el Sr. Julio Vidal, el qual realitza la distribució directa als llauradors de la zona.  
Vist que es va sol·licitar al promotor que justificara que l'empresa de recollida i tractament de residus disposava de la corresponent llicència d'activitat.  
Vist que, atés el temps transcorregut sense obtenir-ne resposta, es va comunicar al promotor que, conforme a allò disposat en l'article 92.1 de la Llei 30/1992, d'Administracions Públiques i del Procediment Administratiu Comú, es procediria a la caducitat de l'expedient si no es presentava l'ampliació reiterada.  
Vist que el promotor ha presentat un escrit en què s'indica que el Sr. Julio Vidal Ponce no recull la gallinassa de la granja objecte de declaració pel fet de no tenir les instal·lacions degudament legalitzades. Actualment la gallinassa és recollida pel Sr. Daniel Antolín Baños de Cavera (Múrcia) i Hermanos González de Villanueva de la Jara (Conca).  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5 de la Llei d'Impacte Ambiental i els concordants del seu reglament.  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana; i en les altres disposicions que li són aplicables.  
Atés que l'article 5 de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei.  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, només a l'efecte ambiental, el projecte d'Explotació Avícola amb destinació a la Producció d'Ou Comercial a base de Gallines Ponedores Engabiades, situada al terme municipal d'Utiel (València), el promotor del qual és Tarazón, SL, atenent allò disposat en l'estudi d'impacte ambiental i les següents condicions:  
1. Presentació del seguiment d'instauració de les mesures correctores d'integració paisatgística, dins dels sis primers mesos de la recepció de la notificació d'aquesta declaració d'impacte ambiental.  
2. Qualsevol variació que es produïsca en l'eliminació de residus serà comunicada a aquesta Direcció General.  
Segon  
Notificar a les persones interessades que contra aquesta resolució, pel fet de no ser un acte de tràmit definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 15 de març de 1996.- La directora general de Qualitat Ambiental: Gloria Arnandis Boix.